*****

ΚΑΝΟΝΙΣΜΟΣ (ΕΟΚ) αριθ. 2163/83 ΤΗΣ ΕΠΙΤΡΟΠΗΣ

της 29ης Ιουλίου 1983

περί καθορισμού μερικών συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών για την περίοδο 1983/84

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 16 παράγραφος 6,

τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών στα σιτηρά που εξάγονται υπό μορφή ορισμένων οινοπνευματωδών ποτών καθώς και των κριτηρίων καθορισμού του ύψους αυτών, και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,

Εκτιμώντας:

ότι το άρθρο 3 παράγραφος 1 του κανονισμού (ΕΟΚ) αριθ. 1188/81 προβλέπει ότι οι ποσότητες σιτηρών στις οποίες εφαρμόζεται η επιστροφή είναι οι ποσότητες σιτηρών που τίθενται υπό έλεγχο και πολλαπλασιάζονται από συντελεστή ο οποίος καθορίζεται ετησίως για κάθε ενδιαφερόμενο Κράτος μέλος· ότι ο συντελεστής αυτός εκφράζει τη σχέση που υπάρχει ανάμεσα στις εξαγόμενες συνολικές ποσότητες και τις συνολικές τεθείσες σε εμπορία ποσότητες του εν λόγω οινοπνευματώδους ποτού· ότι πρέπει, σε συνέχεια των πληροφοριών που δίνονται από τα Κράτη μέλη και σχετικά με την περίοδο από 1ης Ιανουαρίου μέχρι 31ης Δεκεμβρίου 1982, να καθορισθούν οι συντελεστές για την περίοδο από 1ης Αυγούστου 1983 μέχρι 31ης Ιουλίου 1984· ότι τα στοιχεία που διαθέτει η Επιτροπή επιτρέπουν μόνο τον καθορισμό συντελεστών που εφαρμόζονται μόνο στο Ηνωμένο Βασίλειο·

ότι το άρθρο 3 παράγραφος 2 δεύτερη περίπτωση του κανονισμού (ΕΟΚ) αριθ. 1188/81 προβλέπει ότι ο συντελεστής μπορεί να προσαρμοσθεί αν η προβλεπόμενη εξέλιξη των εξαγωγών των σχετικών οινοπνευματωδών ποτών ενός από τα ενδιαφερόμενα Κράτη μέλη παρουσιάζει τάση προς αισθητή μεταβολή· ότι μια τέτοια εκτίμηση δύναται να γίνει αφού ληφθεί υπόψη περίοδος αναφοράς επαρκώς μακρά προκειμένου να εξαλειφθούν ασήμαντες βραχείες διακυμάνσεις· ότι μια περίοδος έξι ετών προ του εν λόγω έτους ανταποκρίνεται στην προϋπόθεση αυτή· ότι, επί πλέον, μια ετήσια διαφορά κάτω του 1 % μεταξύ των αντιστοίχων εξελίξεων των εξαγωγών και των συνολικών εμπορευσίμων ποσοτήτων, δεν εμφανίζει τάση προς αισθητική μεταβολή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο από 1ης Αυγούστου 1983 μέχρι 31ης Ιουλίου 1984 οι συντελεστές που προβλέπονται στο άρθρο 3 του κανονισμού (ΕΟΚ) αριθ. 1188/81, που εφαρμόζονται για τα σιτηρά που χρησιμοποιούνται στο Ηνωμένο Βασίλειο για την παρασκευή του Scotch Whisky, καθορίζονται όπως αναφέρει το παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Ιουλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 164 της 14. 6. 1982, σ. 1.

(3) ΕΕ αριθ. L 121 της 5. 5. 1981, σ. 3.

ΠΑΡΑΡΤΗΜΑ

Συντελεστές που εφαρμόζονται στο Ηνωμένο Βασίλειο

1.2,3 // // // // Συντελεστής που εφαρμόζεται

1.2.3 // // // // Περίοδος εφαρμογής

// για την κριθή που μεταποιείται

σε βύνη η οποία χρησιμοποιείται

για την παρασκευή του malt whisky // για τα σιτηρά που

χρησιμοποιούνται για την

παρασκευή του grain whisky // // // // 1 Αυγούστου 1983 έως 31 Ιουλίου 1984 // 0,627 // 0,578 // // //